Държавен вестник, бр. 39, 2023 г., стр. 13

БРОЙ  39	
Д Ъ Р Ж А В Е Н  В Е С Т Н И К 	
СТР.  13  
(2) Всяка парламентарна група може да 
поиска прекъсване на заседанието за не 
повече от 30 минути веднъж на заседание. 
Председателят прекъсва заседанието ведна­
га след като това бъде поискано и определя 
продължителността на прекъсването, което 
не може да бъде по-малко от 15 минути. Вре­
мето на заседанието се удължава с времето 
на прекъсването.
(3) Извън случаите по ал. 1 и 2 председате­
лят по своя инициатива може да дава почивка.
Чл. 60. (1) Членовете на Министерския съ­
вет имат право да присъстват на заседанията 
на Народното събрание. По тяхно искане те 
се изслушват с предимство. Председателят на 
Народното събрание може да определя вре­
мето, през което членовете на Министерския 
съвет говорят по определен въпрос.
(2) Всяка парламентарна група може да из­
рази становище по темата, по която е говорил 
членът на Министерския съвет, в рамките на 
две минути, когато темата не е включена като 
точка в дневния ред. Всяка парламентарна 
група има право да зададе по един въпрос с 
продължителност до две минути по темата, 
по която членовете на Министерския съвет 
са избрали да говорят, като отговорът е също 
с продължителност до две минути.
(3) Член на Министерския съвет, който 
присъства на обсъждане на точка от дневния 
ред, може да вземе отношение в рамките на 
5 минути, след като получи думата от пред­
седателя.
Чл. 61. (1) Гласуването е лично. Гласува се 
„за“, „против“ или „въздържал се“. Гласуването 
се извършва явно. Народното събрание може 
да реши отделно гласуване да бъде тайно.
(2) Явното гласуване се извършва чрез:
1. компютризирана система за гласуване;
2. вдигане на ръка;
3. ставане от място при поименно извик­
ване по азбучен ред и отговаряне със „за“, 
„против“ или „въздържал се“;
4. саморъчно подписване;
5. поименно изписване имената на на­
родните представители и начина на тяхното 
гласуване чрез компютризираната система 
за гласуване.
(3) При компютризираната система гла­
суването става чрез биометрични данни на 
всеки един народен представител или чрез 
система, задействана с биометрични данни 
на всеки един народен представител.
(4) Тайното гласуване се извършва с бю­
летини.
Чл. 62. Предложение за гласуване по чл. 61, 
ал. 2, т. 3, 4 и 5 или за тайно гласуване може 
да бъде направено от една десета от всички 
народни представители или от една парла­
ментарна група. Предложението се поставя 
на гласуване без разисквания. Изслушва се по 
един народен представител от парламентар­
на група, която не е съгласна с направеното 
предложение.
Чл. 63. (1) Преди гласуването председателят 
приканва народните представители да заемат 
местата си. Времето за гласуване по чл. 61, 
ал. 2, т. 1 е до 1 минута, но не по-малко от 
30 секунди.
(2) От обявяването на гласуването до за­
вършването му не се допускат изказвания и 
процедурни въпроси.
Чл. 64. (1) Гласуването се извършва по 
следния ред:
1. предложения за отхвърляне;
2. предложения за отлагане на следващо 
заседание;
3. предложения за редакционни или прав­
но-технически поправки;
4. обсъждан текст, който може да съдържа 
и одобрени вече редакционни или правно-
технически поправки;
5. основно предложение.
(2) Когато има две или повече предложения 
от едно и също естество, те се гласуват по 
реда на постъпването им.
Чл. 65. (1) Предложението се смята за 
прието, ако за него са гласували повече 
от половината от присъстващите народни 
представители, освен ако в Конституцията е 
предвидено друго.
(2) В случай на равенство на гласовете 
предложението се смята за отхвърлено.
Чл. 66. (1) Резултатът от гласуването се 
обявява от председателя веднага, включително 
резултатът от гласуването по парламентарни 
групи.
(2) Когато процедурата по гласуването или 
резултатът от него бъдат оспорени веднага 
след приключването му, председателят раз­
порежда то да бъде повторено. Резултатът от 
повторното гласуване е окончателен.
(3) При гласуване чрез компютризираната 
система разпечатки от резултата по време 
на заседанието се предоставят по искане на 
ръководството на парламентарна група.
Чл. 67. В случаите по чл. 47, ал. 4, изречение 
второ председателят може да определи ден и 
час за гласуване на включените в седмичната 
програма законопроекти, проекти за решения, 
декларации и обръщения.
Чл. 68. (1) За заседанията на Народното 
събрание се водят пълни стенографски прото­
коли, които се изготвят в деня на заседанието 
или най-късно на другия ден. Протоколът се 
подписва най-късно следващата седмица след 
изработването му от стенографите, от двамата 
дежурни секретари и от председателя.
(2) Към стенографския протокол се прилагат 
разпечатката от гласуването чрез компютри­
зираната система и нечетените текстове по 
чл. 81, ал. 1.
(3) Стенографските протоколи от пле­
нарните заседания, когато не са закрити, 
се публикуват в срок до 7 дни на интернет 
страницата на Народното събрание. Аудио-
визуалният запис от пленарните заседания и